pythainlp/thai-wiki-dataset-v3 huggingface dataset:
ธนเทพ ทิมสุวรรณ

ธนเทพ ทิมสุวรรณ เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรจังหวัดเลย ในปี 2539 และเป็นสมาชิกวุฒิสภาจังหวัดเลย ในปี 2549 เป็นสามีของนันทนา ทิมสุวรรณ
== ประวัติ ==
ธนเทพ ทิมสุวรรณ เกิดเมื่อวันที่ 24 พฤษภาคม พ.ศ. 2507 เป็นบุตรของสุรัตน์ ทิมสุวรรณ อดีตประธานสภาจังหวัดเลย เขาสำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง
ธนเทพ สมรสกับนันทนา ทิมสุวรรณ มีบุตรชายคือ ศรัณย์ ทิมสุวรรณ สมาชิกสภาผู้แทนราษฎรจังหวัดเลย
== การทำงาน ==
ธนเทพ ทิมสุวรรณ ลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรกในปี 2539 สังกัดพรรคความหวังใหม่ โดยได้รับเลือกตั้งเป็น ส.ส.สมัยแรก ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาสนับสนุนให้ภรรยา (นันทนา ทิมสุวรรณ) ลงสมัครรับเลือกตั้ง ส.ส.จังหวัดเลยแทน และได้รับเลือกตั้งเป็น ส.ส.ในการเลือกตั้งครั้งดังกล่าว
ในปี 2549 เขาลงสมัครรับเลือกตั้งสมาชิกวุฒิสภาจังหวัดเลย และได้รับเลือกตั้งเป็นสมาชิกวุฒิสภาจังหวัดเลย พร้อมกับเปล่งมณี เร่งสมบูรณ์สุข
ในปี 2550 ลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 3 สังกัดพรรคพลังประชาชน ได้รับเลือกตั้งเป็น ส.ส.สมัยที่ 3 และในปี 2554 ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย
=== สมาชิกสภาผู้แทนราษฎร ===
ธนเทพ ทิมสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเลย สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเลย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
นักการเมืองไทย
สมาชิกสภาผู้แทนราษฎรจังหวัดเลย
สมาชิกสภาผู้แทนราษฎรไทยแบบสัดส่วน
สมาชิกสภาผู้แทนราษฎรไทยแบบบัญชีรายชื่อ
สมาชิกวุฒิสภาจังหวัดเลย
พรรคความหวังใหม่
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
บุคคลจากคณะนิติศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
เฉงจิ๋ว

เฉงจิ๋ว หรือ เซียงจิ๋ว ในภาษาจีนกลางเรียกว่า ชิงโจว   เป็นหนึ่งในเก้ามณฑลของจีนโบราณ เวลาย้อนไปเมื่อราว 2070 ปีก่อนคริสตกาล ภายหลังกลายเป็นหนึ่งในสิบสามมณฑลของราชวงศ์ฮั่น (206 ปีก่อนคริสตกาล - ค.ศ. 220) เก้ามณฑลถูกระบุถึงครั้งแรกในบทยฺหวี่ก้งของคัมภัร์ชูจิง  โดยเฉงจิ๋วอยู่ทางตะวันออกของอิจิ๋วและทางเหนือของยังจิ๋ว อาณาเขตดั้งเดิมของเฉงจิ๋วครอบคลุมพื้นที่ส่วนใหญ่ของมณฑลชานตงในปัจจุบัน ยกเว้นทางด้านตะวันตกเฉียงใต้
== ประวัติศาสตร์ ==
=== ยุคโบราณ ===
มณฑลเฉงจิ๋วได้ชื่อมาตามที่ระบุในยฺหวี่ก้ง โดยที่ต้า-ยฺหวี่เขียนว่า "ระหว่างทะเลและเขาไทสันมีเพียงเฉงจิ๋ว" เมื่อราว 5,000 ปีก่อนคริสตกาล พื้นที่นี้เป็นแหล่งกำเนิดของวัฒนธรรมตงอี๋ ในยุคราชวงศ์เซี่ยและราชวงศ์ชาง เฉงจิ๋วเป็นที่อยู่ของตระกูลฉฺว่างจิว (, Shuǎngjīu), จี้เจ๋อ (, Jìzé) และผางปั๋วหลิง (, Pángbólíng)  และรัฐผู่กู
=== ราชวงศ์โจว ===
=== ราชวงศ์ฮั่น ===
=== ราชวงศ์ถัง ===
=== ราชวงศ์ซ่งเหนือ ===
== หมายเหตุ ==
== อ้างอิง ==
มณฑลของจีนโบราณ
มณฑลของราชวงศ์ฮั่น
รายชื่อตัวละครเหล่าวายร้ายดิสนีย์

นี่คือรายชื่อตัวละครเหล่าวายร้ายดิสนีย์ที่มักสร้างจากตัวละครแอนิเมชัน เสนอโดยเป็นส่วนหนึ่งของรายชื่อตัวละครของดิสนีย์ ตัวละครวายร้ายเหล่านี้บางตัวปรากฏในภาคต่อ วิดีโอเกม หนังสือการ์ตูน ละครเวที หรือการดัดแปลงจากภาพยนตร์ต้นฉบับสำหรับคนแสดง
เช่นเดียวกับรูปแบบเจ้าหญิงดิสนีย์ที่มีตัวละครเจ้าหญิงของดิสนีย์ ตัวละครวายร้ายของดิสนีย์มักถูกจัดกลุ่มไว้ด้วยกันโดยเป็นส่วนหนึ่งของแฟรนไชส์เหล่าวายร้ายดิสนีย์ (Disney Villains) ซึ่งก่อตั้งโดยตัวละครคู่อริหลายตัวจากโครงการผลิตของวอลต์ดิสนีย์พิกเชอส์ โดยเน้นที่ตัวละครจากภาพยนตร์แอนิเมชันเป็นหลัก ซึ่งส่วนใหญ่เป็นตัวละครจากผลงานการผลิตของวอลต์ดิสนีย์แอนิเมชันสตูดิโอส์
== รายชื่อเหล่าวายร้าย ==
ตัวละครที่ระบุไว้ในที่นี้มีการนำเสนอในผลงานและสินค้าของดิสนีย์ในฐานะวายร้าย "อย่างเป็นทางการ"
วายร้ายหลัก
ตัวละครเหล่านี้พบเห็นได้ในสินค้าล่าสุดที่เกี่ยวข้องกับเหล่าวายร้ายดิสนีย์ กิจกรรมสด สถานที่ท่องเที่ยว ฯลฯ ตัวละครเหล่านี้ยังเป็นที่รู้จักในนาม "ภาพสะท้อนแห่งความชั่วร้ายทั้ง 13"
== ดูเพิ่ม ==
เจ้าหญิงดิสนีย์
== อ้างอิง ==
== อ่านเพิ่มเติม ==
Thomas, Frank and Johnston, Ollie, The Disney Villain (1993) , 
ดิสนีย์
ดาวร้ายในแอนิเมชัน
คอมมานโดเทียม

คอมมานโดเทียม หรือ หน่วยจู่โจมเทียม  คือ ฆาตกรหมู่ในสาขานิติจิตเวชที่ก่อเหตุฆาตกรรมโดยไตร่ตรองไว้ก่อน และการฆาตกรรมหมู่และพร้อมฆ่าตัวตายตามโดยขับเคลื่อนด้วยจินตนาการที่เต็มไปด้วยความแค้น และหมกหมุ้นอยู่กับอาวุธปืน มีความใฝ่ฝันที่จะได้ฆ่าคน โดยทั่วไปจะเป็นการสะสมอาวุธและตามมาด้วยการโจมตีตามรูปแบบของคอมมานโดติดอาวุธหนัก
โดยทั่วไปแล้วผู้ก่อเหตุจะมองการกระทำที่หลงตนเองว่ากำลังทำสิ่งที่ดีงามทางศีลธรรมเพื่อการแก้แค้นต่อการปฏิบัติที่อยุติธรรมบนโลกที่ไม่เป็นธรรม และปรารถนาที่จะถูกมองด้วยการเป็นคนที่มีรัศมีที่น่าเลื่อมใสและน่าเชิดชู
ผู้สังเกตการณ์บางคนได้แบ่งฆาตกรสังหารหมู่ออกเป็นสามประเภท คือ คอมมานโดเทียม, กุลฆาต และ ชนแล้วหนี
== ดูเพิ่ม ==
มือปืนกราดยิง
แอนเดอส์ เบห์ริง เบรวิก
== อ้างอิง ==
ฆาตกรรม
การฆ่าแบ่งตามประเภท
ตันลิวอ๋อง

ตันลิวอ๋อง ในภาษาจีนกลางเรียกว่า เฉินหลิวหวาง (陳留王) เป็นชื่อฐานันดรศักดิ์ระดับอ๋องในยุคราชวงศ์ฮั่นและรัฐในยุคถัดมา ฐานันดรศักดิ์สิ้นสุดในปี ค.ศ. 479 ผู้ที่เคยดำรงฐานันดรศักดิ์ตันลิวอ๋องได้แก่:
พระเจ้าเหี้ยนเต้ (漢獻帝 ฮั่นเซี่ยนตี้) ผู้จะขึ้นครองราชย์เป็นจักรพรรดิลำดับสุดท้ายของราชวงศ์ฮั่น
โจฮวน (曹奐 เฉา ฮฺว่าน)  ได้รับฐานันดรศักดิ์ตันลิวอ๋องภายหลังจากสละราชบัลลังก์ในฐานะจักรพรรดิแห่งวุยก๊กให้กับสุมาเอี๋ยนแห่งราชวงศ์จิ้น
เฉา ม่าย (曹勱) ดำรงฐานันดรศักดิ์ตั้งแต่ ค.ศ. 326 จนกระทั่งเสียชีวิตในปี ค.ศ. 358
เฉา ฮุย (曹恢)  ดำรงฐานันดรศักดิ์ตั้งแต่ ค.ศ. 363 จนกระทั่งเสียชีวิตในปี ค.ศ. 378
จิตบำบัด

จิตบำบัด (psychotherapy) คือการใช้วิธีทางจิตวิทยาเพื่อเยียวยาจิตใจของผู้ป่วยด้วยการสนทนาหรือมีปฏิสัมพันธ์กับผู้ป่วยเพื่อช่วยให้ผู้ป่วยเปลี่ยนแปลงพฤติกรรม รวมทั้งมีความสุขมากยิ่งขึ้น และสามารถเอาชนะปัญหาต่าง ๆ ได้ โดยมุ่งหมายเพื่อช่วยทำให้ความอยู่ดีมีสุขและสุขภาพจิตของผู้ป่วยดีขึ้น แก้ไขหรือลดพฤติกรรม ความเชื่อ แรงกดดัน ความคิด หรืออารมณ์ที่เป็นปัญหา และช่วยปรับปรุงความสัมพันธ์และทักษะทางสังคมให้ดีขึ้น จิตบำบัดแต่ละประเภทต่างถูกออกแบบมาสำหรับผู้ใหญ่ ครอบครัว เด็ก และวัยรุ่นอย่างเฉพาะกลุ่ม จิตบำบัดบางประเภทได้รับการพิสูจน์ว่ามีประสิทธิภาพในการรักษาความผิดปกติทางจิตบางอย่างที่ได้รับการวินิจฉัยแล้ว ในขณะที่ประเภทอื่น ๆ ได้รับการวิพากษ์วิจารณ์ว่าเป็นวิทยาศาสตร์เทียม
จิตบำบัดมีเทคนิคต่าง ๆ ที่แตกต่างกันออกไปนับร้อย บางเทคนิคอาจมีรูปแบบต่างกันไปเล็กน้อย ในขณะที่บางเทคนิคก็มีพื้นฐานมาจากความเข้าใจในด้านจิตวิทยาที่แตกต่างกันไปมาก เทคนิคส่วนใหญ่เกี่ยวข้องกับการพบปะแบบตัวต่อตัวระหว่างผู้ป่วยและนักบำบัด แต่บางเทคนิคก็ใช้กับคนเป็นกลุ่ม ซึ่งรวมถึงครอบครัวด้วย
นักจิตบำบัดอาจเป็นผู้เชี่ยวชาญด้านสุขภาพจิต เช่น จิตแพทย์ นักจิตวิทยา พยาบาลที่ทำงานด้านสุขภาพจิต นักสังคมสงเคราะห์ที่ทำงานในคลินิก นักบำบัดครอบครัวและคู่สมรส หรือผู้ให้คำปรึกษามืออาชีพก็ได้ และอาจมีภูมิหลังแตกต่างกันไป และในแต่ละเขตอำนาจอาจมีการกำกับดูแลตามกฎหมาย โดยสมัครใจ หรือไม่มีการกำกับดูแลเลยก็ได้ (และอาจได้รับการคุ้มครองหรือไม่ก็ได้)
==ดูเพิ่ม==
กายภาพบำบัด
==อ้างอิง==
การบำบัดทางจิต
ทริก วิลเลียมส์

แมทริก เบลตัน (Matrick Belton) เป็นนักมวยปล้ำอาชีพชาวอเมริกันที่ได้เซ็นสัญญากับ WWE ในนาม ทริก วิลเลียมส์ (Trick Williams)
==ผลงาน==
WWE
*NXT North American Championship (1 time)
==อ้างอิง==
==แหล่งข้อมูลอื่น==
นักมวยปล้ำอาชีพชาวแอฟริกันอเมริกัน
นักมวยปล้ำอาชีพชาวอเมริกัน
ปรากฏการณ์

ปรากฏการณ์ (phenomenon) คือเหตุการณ์หรือสิ่งต่าง ๆ ที่เกิดขึ้น และสามารถสังเกตเห็นได้ด้วยประสาทสัมผัส
==ในทางปรัชญา==
ในทางปรัชญาสมัยใหม่ คำว่า "ปรากฏการณ์" ได้ถูกใช้อย่างกว้างขวางโดยอิมมานูเอล คานต์ ซึ่งใช้คำนี้เพื่ออธิบายถึงสิ่งต่าง ๆ ซึ่งสามารถรับรู้และสังเกตเห็นได้โดยตรง ตรงกันข้ามกับนูเมนอน (noumenon) ซึ่งไม่สามารถรับรู้และสังเกตเห็นได้โดยตรง คานต์ได้รับอิทธิพลอย่างมากจากก็อทฟรีท วิลเฮ็ล์ม ไลบ์นิทซ์ในส่วนหนึ่งของปรัชญาของเขา ซึ่งมองว่าคำว่าปรากฏการณ์และนูเมนอนเป็นคำศัพท์เฉพาะที่มีความเกี่ยวข้องกัน
==ในทางวิทยาศาสตร์==
ในทางวิทยาศาสตร์ คำว่า "ปรากฏการณ์" หมายถึงเหตุการณ์ใด ๆ ที่เกิดขึ้นซึ่งสามารถสังเกตเห็นได้ด้วยประสาทสัมผัสโดยตรง หรือด้วยเครื่องมือก็ได้ พร้อมทั้งสามารถสังเกต บันทึก และเรียบเรียงข้อมูลได้ โดยเฉพาะในฟิสิกส์ การศึกษาเกี่ยวกับปรากฏการณ์อาจเกี่ยวข้องกับการวัดเกี่ยวกับสสาร พลังงาน หรือเวลา เช่น การสังเกตการโคจรของดวงจันทร์และกฎความโน้มถ่วงของไอแซก นิวตัน หรือการสังเกตการเคลื่อนที่ของลูกตุ้มของกาลิเลโอ กาลิเลอี
ในวิทยาศาสตร์ธรรมชาติ คำว่า "ปรากฏการณ์" ก็หมายถึงเหตุการณ์ใด ๆ ที่เกิดขึ้นซึ่งสามารถสังเกตได้เช่นกัน ซึ่งคำนี้ก็ถูกใช้โดยไม่คำนึงถึงสาเหตุของเหตุการณ์ ตัวอย่างปรากฏการณ์ทางกายภาพก็อย่างเช่น ปรากฏการณ์การโคจรของดวงจันทร์ หรือปรากฏการณ์การแกว่งของลูกตุ้ม ซึ่งทั้งสองสามารถสังเกตได้
ปรากฏการณ์เชิงกลเป็นปรากฏการณ์ทางกายภาพซึ่งสัมพันธ์กับสมดุลหรือการเคลื่อนที่ของวัตถุ ตัวอย่างเช่น เปลของนิวตัน เครื่องยนต์ ลูกตุ้มคู่
==อ้างอิง==
ปรากฏการณ์
เติงเฟิง

เติงเฟิง (; ไปรษณีย์: Tengfeng) เป็นนครระดับอำเภอในนครเจิ้งโจว มณฑลเหอหนาน ประเทศจีน 
เติงเฟิงมีขนาดพื้นที่  และมีจำนวนประชากรประมาณ 630,000 คน ครอบคลุมบริเวณมุมตะวันตกเฉียงใต้ของเจิ้งโจวและเป็นเขตการปกครองระดับอำเภอที่อยู่ทางตะวันตกสุดของเจิ้งโจว
เติงเฟิงตั้งอยู่ที่เชิงเขาซง หนึ่งในภูเขาที่ศักดิ์สิทธิ์ที่สุดในประเทศจีน เมืองนี้เป็นหนึ่งในศูนย์กลางทางจิตวิญญาณที่มีชื่อเสียงที่สุดของจีน และเป็นที่ตั้งของสถาบันทางศาสนาและวัดที่มีชื่อเสียงหลายแห่ง เช่น วัดจงเยฺว่, วัดเส้าหลิน (ศูนย์กลางศิลปะการต่อสู้ที่มีชื่อเสียง), รวมถึงสถาบันขงจื๊อซงหยาง และ ด้วยเหตุนี้ จึงมีการแสดงออกทางผ่านทางบทกวีจากวรรณคดีจีนว่าสถานที่แห่งนี้เป็น "ศูนย์กลางแห่งสวรรค์และโลก" บางส่วนของเมืองได้รับการขึ้นทะเบียนเป็นแหล่งมรดกโลกของยูเนสโกเมื่อ ค.ศ. 2010
== ภาพ ==
ไฟล์:Mt. Shaoshi Cliff - 少室山峭壁 - panoramio - Aaron Zhu.jpg|เขาเช่าชื่อ
ไฟล์:The Dengfeng Observatory1.jpg|หอดูดาวเก้าเฉิง หรือหอดูดาวเติงเฟิง
ไฟล์:Songshan Shaolin (4).jpg|วัดเส้าหลิน
ไฟล์:Училище Сунъян шуюань 1.jpg|สถาบันขงจื๊อซงหยาง
ไฟล์:中岳庙内2.jpg|วัดจงเยฺว่
ไฟล์:Medicine Monk Statue @ Shaolin Temple - panoramio.jpg|รูปปั้นพระภิกษุที่วัดเส้าหลิน
== อ้างอิง ==
== แหล่งข้อมูลอื่น ==
เว็บไซต์ทางการของยูเนสโก
 
เจิ้งโจว
แหล่งมรดกโลกในประเทศจีน
มณฑลเหอหนาน
นครในมณฑลเหอหนาน
กบฏเงี้ยว

กบฏเงี้ยว (Ngiao Rebellion) เป็นการลุกฮือของชาวไทใหญ่หรือเงี้ยวเพื่อต่อต้านการปกครองของสยามที่เมืองแพร่ ระหว่างวันที่ 25 กรกฎาคม ถึง 14 สิงหาคม 2445 เกิดขึ้นจากการต่อต้านการปฏิรูปและการรวมศูนย์อำนาจที่พระบาทสมเด็จพระจุลจอมเกล้าเจ้าอยู่หัวทรงริเริ่ม โดยเฉพาะการจัดเก็บภาษีและการนำระบบมณฑลเทศาภิบาลมาใช้ ตลอดจนการแบ่งดินแดนกับอังกฤษ ซึ่งบังคับให้ชาวฉานรับสัญชาติสยามหรืออังกฤษ
เช้าวันที่ 25 กรกฎาคม 2445 ฝ่ายกบฏเข้าโจมตีและปล้นเมืองแพร่ สังหารข้าราชการและขุนนางไปมากกว่า 20 ราย รวมทั้งพระยาราชฤทธานนท์พหลภักดี (ทองอยู่ สุวรรณบาตร) ข้าหลวงประจำเมืองแพร่ ไม่นานกลุ่มกบฏก็ถูกปราบปรามโดยกองทหารจากกรุงเทพฯ นำโดย พลโท เจ้าพระยาสุรศักดิ์มนตรี (เจิม แสง-ชูโต) แกนนำกบฏ 10 คนถูกประหารชีวิต, 16 คนถูกจับเข้ากรุงเทพฯ เพื่อจำคุก และเจ้าพิริยเทพวงษ์ซึ่งเป็นอดีตเจ้าผู้ครองนครแพร่ได้หลบหนีไปลี้ภัยในหลวงพระบางจนถึงแก่พิราลัย การกบฏดำเนินต่อไปจนถึงเดือนพฤษภาคม 2447 และขยายไปทั่วภาคเหนือของสยาม
การกบฏเป็นส่วนหนึ่งของการต่อต้านหลายครั้งที่เกิดขึ้นบริเวณชายขอบของราชอาณาจักรประมาณปี 2430 ถึงต้นปี 2440 ไม่กี่เดือนก่อนหน้านั้น เกิดกบฏผู้มีบุญในภาคตะวันออกเฉียงเหนือ พวกกบฏได้ยึดเมืองเขมราฐก่อนที่จะถูกกองทัพสยามปราบ แม้จะยังไม่ชัดเจนว่าเจ้าพิริยเทพวงษ์สนับสนุนการกบฏมากน้อยเพียงใด แต่ระบบเจ้าผู้ครองนครแพร่ก็สิ้นสุดลง และการปฏิรูปเพิ่มเติมได้เกิดขึ้นเพื่อช่วยให้สยามผนวกดินแดนล้านนาเดิมและหลอมรวมผู้คนเข้าสู่สยามอย่างสมบูรณ์
== ประวัติศาสตร์ ==
=== ปูมหลัง ===
ในรัชสมัยของพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว สยามได้สูญเสียดินแดนมากมายให้กับฝรั่งเศสและอังกฤษ ซึ่งโดยปกติแล้วจะเป็นดินแดนที่ไม่ใช่เชื้อชาติไทย ในปี 2428 ซึ่งเป็นปีที่ 17 ในรัชสมัยพระบาทสมเด็จพระจุลจอมเกล้าเจ้าอยู่หัว สยามถูกบังคับให้ยกดินแดนรัฐฉานทางตอนเหนือให้กับอังกฤษ เพื่อกระชับและรักษาดินแดนที่เหลืออยู่ พระบาทสมเด็จพระจุลจอมเกล้าเจ้าอยู่หัวทรงเริ่มปฏิรูปเพื่อรวมอำนาจเข้าสู่ส่วนกลางและลดอำนาจของเจ้าเมืองในท้องถิ่น โดยเจ้าเมืองในท้องถิ่นทางภาคเหนือถูกบังคับให้ส่งมอบหน้าที่จัดเก็บภาษีและอำนาจส่วนใหญ่ของตนให้แก่ขุนนางและข้าราชการซึ่งราชสำนักส่งไปปกครองแทน
วันที่ 10 ตุลาคม 2442 เกิดการประท้วงขึ้นที่เมืองเชียงใหม่เพื่อต่อต้านการขึ้นภาษี การประท้วงครั้งนี้นำโดยสมาชิกราชวงศ์เชียงใหม่พระองค์หนึ่งซึ่งตั้งเป้าจะตั้งพระองค์เองเป็นกษัตริย์องค์ใหม่ของเชียงใหม่และขับไล่ชาวสยามและชาวจีนทั้งหมดออกจากพื้นที่ การก่อจลาจลมีการจัดการไม่ดีและล่มสลายอย่างรวดเร็ว
== อ้างอิง ==
เหตุการณ์ในรัชกาลที่ 5
ยุครัชกาลที่ 5
สงครามเกี่ยวข้องกับไทย
สงครามเกี่ยวข้องกับอาณาจักรรัตนโกสินทร์
ดรูว์ ไวส์แมน

ดรูว์ ไวส์แมน (Drew Weissman; 7 กันยายน 1959) เป็นแพทย์และนักวิทยาศาสตร์ชาวอเมริกัน และผู้รับราวัลโนเบลสาขาการแพทย์ เป็นที่รู้จักดีจากส่วนร่วมในชีววิทยาอาร์เอ็นเอ ชิ้นงานของเขาได้ถูกนำมาใช้ในการพัฒนาวัคซีนเอ็มอาร์เอ็นเอ โดยเฉพาะอย่างยิ่งวัคซีนโรค COVID-19 ของ ไบออนเท็ก/ไฟเซอร์ และ มอเดอร์นา เขาเป็นศาสตราจารย์รอเบิตส์แฟมิลีด้านการวิจัยวัคซีน (Roberts Family Professor in Vaccine Research) คนแรก, ผู้อำนวยการสถาบันเพนน์เพื่อนวัตกรรมอาร์เอ็นเอ (Penn Institute for RNA Innovation) และอาจารย์แพทย์ประจำวิทยาลัยแพทยศาสตร์เพเรลแมน มหาวิทยาลัยเพนซิลเวเนีย เขาและเพื่อนร่วมวิจัย คอตอลิน คอริโคว ได้รับรางวัลร่วมกันจำนวนมาก รวมถึงรางวัลวิจัยทางคลินิกแลสเคอร์-ดีบาคี และในปี 2023 ทั้งคู่ได้รับรางวัลโนเบลสาขาการแพทย์และสรีรวิทยา
==การยอมรับ==
ไวส์แมนและกอริกอได้รับรางวัลโนเบลสาขาการแพทย์และสรีรวิทยาในปี 2023 จากผลงานที่เกี่ยวกับเอ็มอาร์เอ็นเอ, รางวัลรอสเซนสตีล ในปี 2020, รางวัลลูยซา กรอว ฮอร์วิตซ์, รางวัลศูนย์การแพทย์แอลบานี, รางวัลวิจัยคลินิกแลสเคอร์-ดีบาคี, รางวัลแนวหน้าความรู้ มูลนิธิ BBVA
ไวส์แมนได้รับปริญญากิตติมศักดิ์จากวิทยาลัยแพทยศาสตร์ มหาวิทยาลัยเดร็กเซิล และในปี 2021 เขาได้รับรางวัลเจ้าหญิงแห่งแอสตูเรียส ในสาขาการวิจัยทางวิทยาศาสตร์ ในปี 2022 เขาได้รับรางวัลความก้าวหน้าด้านวิมยาศาสตร์ชีวิต, เหรียญเจสซี สตีเวนสัน คอวาเลนโค, จากสถาบันวิทยาศาสตร์แห่งชาติร่วมกับกอตอลิน และรางวัลญี่ปุ่น รางวัลรอเบิร์ต ค็อก กับรางวัลทังสำหรับสาขาวิทยาศาสตร์ชีวเภสัชวิทยา, รางวัลจานทองจากสถาบันความสำเร็จอเมริกัน และได้รับเลือกตั้งเข้าสู่สถาบันแพทยศาสตร์แห่งชาติอเมริกัน และสถาบันศิลปศาสตร์และวิทยาการแห่งชาติอเมริกัน ในปี 2023 เขาได้รับรางวัลฮาร์วีย์ของเท็กไอนอนในอิสราเอล รางวัลสำหรับปี 2021
==อ้างอิง==
แพทย์ชาวอเมริกัน
นักชีววิทยาชาวอเมริกัน
บุคคลจากรัฐแมสซาชูเซตส์
บุคคลจากมหาวิทยาลัยเพนซิลเวเนีย
ผู้ได้รับรางวัลโนเบลสาขาสรีรวิทยาหรือการแพทย์
มิสเวิลด์ 1951

มิสเวิลด์ 1951 มิสเวิล์ด จัดที่ โรงละครไลเซียม, ลอนดอน, สหราชอาณาจักร เมื่อวันที่ 29 กรกฎาคม 1951 เดิมทีเวทีการประกวดนี้ตั้งใจจะเป็นการจัดครั้งเดียวสำหรับเทศกาลแห่งเกรตบริเตน.
มีผู้เข้าประกวด 27 คนจาก 7 ประเทศ
==ผลการประกวด==
=== ผลตำแหน่ง ===
==ผู้เข้าประกวด==
ผู้เข้าประกวดทั้ง27คนเข้าร่วมการประกวดครั้งนี้
==เพิ่มเติม==
===ประกวดครั้งแรก===
- เดิมทีมีผู้เข้าประกวดทั้ง 30 คน แต่ แมรี่ อัคครอยด์ และ ผู้เข้าประกวดอีก 2 คน (ทั้งหมดแต่งงานแล้ว) ถอนตัวจากการแข่งขันเนื่องจากสามีของพวกเธอไม่อนุญาตให้พวกเธอใส่ชุดว่ายน้ำโชว์ต่อชายอื่น
==อ้างอิง==
== แหล่งข้อมูลอื่น ==
เว็บไซต์มิสเวิลด์อย่างเป็นทางการ
เว็บไซต์การประกวดนางงามไทยและต่างประเทศ
มิสเวิลด์
วัดตาขัน

วัดตาขัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาขัน อำเภอบ้านค่าย จังหวัดระยอง ปัจจุบันพระครูวิบูลย์ภารกิตติ์ ดำรงตำแหน่งเจ้าอาวาส
วัดตาขันตั้งวัดเมื่อ พ.ศ. 2423 ได้รับพระราชทานวิสุงคามสีมาเมื่อ พ.ศ. 2440 ผู้ริเริ่มตั้งวัดฝ่ายฆราวาสไม่ปรากฏหลักฐาน ฝ่ายสงฆ์ที่นับว่าเป็นผู้ริเริ่มก่อตั้งจริงจัง และเป็นที่รู้จักกันทั่วไป คือ ท่านพ่อตั้งหรือหลวงพ่อตั้งได้เป็นผู้ริเริ่มขึ้นและเป็นเจ้าอาวาสรูปแรก ปกครองวัดอยู่หลายพรรษา จนมีบางท่านแทนที่จะเรียกชื่อว่าวัดตาขันว่า วัดหลวงพ่อตั้ง
วัดมีพิพิธภัณฑ์วัดตาขันซึ่งพระครูวิบูลย์ภารกิตติ์เป็นผู้ริเริ่มการก่อตั้ง มีการจัดแสดงวัตถุสิ่งของ จึงเป็นแต่เพียงใช้มุมหนึ่งภายในศาลาวัด เก็บและจัดแสดงวัตถุสิ่งของจำนวนหนึ่งซึ่งญาติโยมที่มาทำบุญที่วัด ทางเข้าวัดมี พระพุทธตรีโลกเชษฐ์ เป็นพระพุทธรูปพื้นหลังด้านข้างองค์พระสีเขียวโดดเด่น มีอุโบสถมหาอุด ด้านในเป็นกุฏิของพระภิกษุ สามเณร ด้านหลังกุฏิมีศาลาการเปรียญ อเนกประสงค์ ในพื้นที่วัดเป็นที่ตั้งของโรงเรียนวิบูลวิทยา
==อ้างอิง==
ตาขัน
วัดหวายกรอง

วัดหวายกรอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางบุตร อำเภอบ้านค่าย จังหวัดระยอง
วัดหวายกรองเป็นลักษณะที่ราบ มีถนนสาธารณะตัดผ่าน ซึ่งปัจจุบันนาดยางแล้ว คือ ถนนสายบางบุตร-ดอนจันทร์ทางด้านทิศใต้และทิศตะวันตกติดแม่น้ำระยอง
วัดหวายกรองตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อวันที่ 18 มกราคม พ.ศ. 2531 วัดมีโบราณวัตถุและเสนาสนะได้แก่ มณฑปพระพุทธบาทจำลองทรงจัตุรมุข (พ.ศ. 2460) อุโบสถ (พ.ศ. 2426) เจดีย์ก่ออิฐฐานแปดเหลี่ยม (พ.ศ. 2435) ยังอยู่ในสภาพที่จะบูรณะได้ นับเป็นวัดเก่าที่ยังเหลือของโบราณวัตถุไม่ถูกรื้อถอน
==อ้างอิง==
หวายกรอง
โบราณสถานในจังหวัดระยอง
มิสเวิลด์ 1952

มิสเวิลด์ 1952 เป็นการจัดประกวดครั้งที่ 2 จัดเมื่อวันทื่ 14 พฤศจิกายน 1952 จัดที่ โรงละครไลเซียม,ลอนดอน, สหราชอาณาจักร มีผู้เข้าประกวด 11 คน จาก 9 ประเทศ กีกี้ ฮอแกนส์สัน จาก สวีเดน ส่งมอบมงกุฎต่อให้ เมย์-หลุยส์ โฟลดิน จาก สวีเดน เช่นกัน เป็นการชนะ2ปีซ้อนครั้งแรกในมิสเวิลด์ ผู้ชนะได้รับถ้วยรางวัลและช่อดอกไม้เนื่องจากยังไม่มีสายสะพายในสมัยนั้น
==ผลการประกวด==
==ผู้เข้าประกวด==
ผู้เข้าประกวดทั้ง 11 คนจาก 9 ประเทศ
==เพิ่มเติม==
===เข้าประกวดครั้งแรก===
===โดนตัดสิทธิ์เข้าประกวด===
- แอนน์-มารี ปาวเวลส์ เนื่องจากเธอไม่อยากจากสามีของเธอ(สามีตามมาด้วย)
== แหล่งข้อมูลอื่น ==
เว็บไซต์มิสเวิลด์อย่างเป็นทางการ
เว็บไซต์การประกวดนางงามไทยและต่างประเทศ
การประกวดนางงาม
มิสเวิลด์
เกาจิ๋ว

เกาจิ๋ว ในภาษาจีนกลางเรียกว่า เจียวโจว  (; เวด-ไจลส์: Chiao1-Cho1; Giao Châu) เป็นมณฑลของจีนสมัยราชวงศ์ ในยุตราชวงศ์ฮั่นและราชวงศ์จิ้น ในยุคราชวงศ์มณฑลเกาจิ๋วประกอบด้วยพื้นที่เหลียงกว่างและภาคเหนือของเวียดนาม แต่ภายหลังพื้นที่กวางตุ้งได้แยกมาก่อตั้งเป็นมณฑลกว่างโจวโดยซุนกวนภายหลังการเสียชีวิตของชื่อ เซี่ย และคงอยู่กระทั่งมีการก่อตั้งมณฑลอันนัมในปี ค.ศ. 679
== ประวัติศาสตร์ ==
=== ราชวงศ์ฮั่น ===
เมื่อ 111 ปีก่อนคริสตกาล กองทัพของจักรพรรดิฮั่นอู่ตี้พิชิตรัฐกบฏลำอวด (南越 หนานเยฺว่) และจัดตั้งพื้นที่เป็นเขตการปกครองระดับปู้ (部 bù) หรือเขตชื่อเกาจี (交阯 เจียวจื่ิอ) ภายใต้การปกครองของข้าหลวงหรือชื่อฉื่อ (刺史 (cìshǐ) thứ sử) นอกจาก 6 เมือง (จฺวิ้น) ดั่้งเดิม (หนานไห่, เหอผู่, ซังงาว (ชางอู่), ยฺวี่หลิน, เกาจี (เจียวจื่อ) และจิ่วเจิน) ราชวงศ์ฮั่นยังยึดครองอาณาเขตใหม่ในไหหลำรวมถึงพื้นที่ทางใต้ของด่านงาง และก่อตั้งเป็นเมืองจูหยา, ตานเอ่อร์ และรื่อหนาน ในปี ค.ศ. 203  เขตเกาจี หรือ เจียวจื่อปู้ (交趾部 Jiāozhǐ bù) ได้เลื่อนฐานะเป็นโจวหรือมณฑลในชื่อ เกาจิ๋ว หรือ เจียวโจว (交州 Jiāozhōu)
=== ง่อก๊ก ===
=== ราชวงศ์จิ้น ===
=== ราชวงศ์ใต้ ===
=== อาณาจักรหวั่นซวน ===
=== ราชวงศ์สุยและถัง ===
=== ราชวงศ์หมิง ===
== ดูเพิ่ม ==
การปกครองเวียดนามของจีนครั้งแรก
== อ้างอิง ==
== บรรณานุกรม ==
มณฑลของราชวงศ์ฮั่น
ง่อก๊ก
ราชวงศ์จิ้น
ประวัติศาสตร์เวียดนาม
สมาพันธ์มวยสากลยุโรป

สมาพันธ์มวยสากลยุโรป (European Boxing Confederation; ) เป็นองค์กรปกครองกีฬามวยสมัครเล่นของทวีปยุโรป เป็นสมาชิกของสมาคมมวยสากลนานาชาติซึ่งเป็นองค์กรปกครองทั่วโลก เกิดขึ้นจากการประกาศใช้รัฐธรรมนูญเมื่อวันที่ 16 กุมภาพันธ์ พ.ศ. 2552 โดยเข้ารับหน้าที่ของอดีตสมาคมมวยสากลสมัครเล่นยุโรป (EABA)
ประธานสมาพันธ์มวยสากลยุโรปคือ ฟรังโก ฟัลซิเนลลี (อดีตประธานสหพันธ์มวยสากลอิตาลี) มีรองประธานสองคนและสมาชิกคณะกรรมการบริหาร 16 คน ซึ่งทั้งหมดเป็นผู้ชาย แม้ว่าสมาพันธ์จะควบคุมมวยสากลสมัครเล่นทั้งสองเพศก็ตาม
เมื่อวันที่ 29 ตุลาคม พ.ศ. 2550 คณะกรรมการบริหารของสมาคมมวยสากลสมัครเล่นยุโรปได้ถอดถอนอดีตประธาน เอดูอาร์ด คูไซนอฟ (รัสเซีย) ซึ่งเป็นศัตรูคู่อาฆาตของประธานสมาคมมวยสากลนานาชาติ อู๋ ชิง-กัว ออกจากสมาคมในการประชุมวิสามัญ EC ที่จัดขึ้นที่เมืองชิคาโก การโหวตคือ 14 เสียงและหนึ่งเสียงคัดค้านการถอดถอนคูไซนอฟ หลังจากที่สหพันธ์มวยสากลรัสเซียแจ้งสมาคมมวยสากลสมัครเล่นยุโรปและสมาคมมวยสากลนานาชาติ เมื่อต้นเดือนตุลาคมถึงการตัดสินใจถอนการสนับสนุนให้เขา
== รายการแข่งขัน ==
มวยสากลสมัครเล่นชิงแชมป์ยุโรป
มวยสากลสมัครเล่นชิงแชมป์สหภาพยุโรป
== อ้างอิง ==
== แหล่งข้อมูลอื่น ==
EUBC Constitution
Letter to the AIBA
Khusainov
คณะกรรมการโอลิมปิกสากล
องค์การระหว่างประเทศ
สหพันธ์กีฬาระหว่างประเทศ
กีฬามวยสากลสมัครเล่น
สมาพันธ์มวยสากลโอเชียเนีย

สมาพันธ์มวยสากลโอเชียเนีย (Oceania Boxing Confederation; ) เป็นองค์กรปกครองกีฬามวยสากลสมัครเล่นของโซนโอเชียเนีย เป็นสมาชิกของสมาคมมวยสากลนานาชาติ เกิดขึ้นจากการประกาศใช้รัฐธรรมนูญเมื่อวันที่ 16 กุมภาพันธ์ พ.ศ. 2552 โดยเข้ารับหน้าที่แทนอดีตสมาคมมวยสากลสมัครเล่นโอเชียเนีย (OABA) สมาพันธ์มวยสากลโอเชียเนียมีหน้าที่ดูแลการแข่งขันกีฬามวยสากลสมัครเล่นภายในภูมิภาคโอเชียเนีย โอเชียเนียเป็นหนึ่งใน 5 สมาพันธ์ระดับภูมิภาคทั่วโลก ประกอบด้วย 17 ชาติภายในภูมิภาคโอเชียเนีย
ประธานคนปัจจุบันของสมาพันธ์มวยสากลโอเชียเนียคือ นายตาฮิติ เนน่า (ประธานสมาคมมวยสากลโพลีนีเซียน) มีรองประธาน 2 คนและกรรมการบริหาร 6 ท่าน
== รายการแข่งขัน ==
มวยสากลสมัครเล่นชิงแชมป์โอเชียเนีย
มวยสากลสมัครเล่นชิงแชมป์สหภาพโอเชียเนีย
== อ้างอิง ==
== แหล่งข้อมูลอื่น ==
คณะกรรมการโอลิมปิกสากล
องค์การระหว่างประเทศ
สหพันธ์กีฬาระหว่างประเทศ
กีฬามวยสากลสมัครเล่น
สหพันธ์เทนนิสเอเชีย

สหพันธ์เทนนิสเอเชีย (Asian Tennis Federation; ) เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในmทวีปเอเชีย วัตถุประสงค์หลักของสหพันธ์เทนนิสเอเชีย คือการยกระดับมาตรฐานคุณภาพของเทนนิสเอเชีย และเพื่อทำให้กีฬาเทนนิสเป็นที่นิยมในหมู่ประชาชนชาวเอเชีย ปัจจุบันมีสมาคมสมาชิก 44 สมาคมที่เป็นตัวแทนของประเทศของตน สหพันธ์เทนนิสเอเชียทำงานอย่างใกล้ชิดกับสหพันธ์เทนนิสนานาชาติ (ITF) และสนับสนุนสมาคมสมาชิกผ่านการดำเนินโครงการต่าง ๆ มากมาย
== อ้างอิง ==
== แหล่งข้อมูลอื่น ==
องค์กรกีฬา
องค์กรกีฬาเอเชีย
สหพันธ์กีฬาเอเชีย
เอลิโอ

เอลิโอ (Elio) เป็นภาพยนตร์คอมพิวเตอร์แอนิเมชันแนววิทยาศาสตร์ และตลกผจญภัย สัญชาติอเมริกันที่กำลังจะเข้าฉาย ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ บทประพันธ์และกำกับโดยเอเดรียน โมลินา (เป็นการกำกับเรื่องแรกของเขา) อำนวยการสร้างโดยแมรี อลิซ ดรัมม์ และอำนวยการสร้างบริหารโดยพีต ดอกเตอร์ พากย์เสียงนำโดยโยนาส กิเบรบ, อเมริกา เฟอร์เรรา, จามีลา จามิล และแบรด การ์เร็ตต์ เป็นภาพยนตร์เรื่องที่ 28 จากทั้งหมดที่ผลิตโดยสตูดิโอ เป็นเรื่องราวการติดตามเด็กชายอายุ 11 ปีที่ชื่อเอลิโอ โซลิส (กิเบรบ) ซึ่งบังเอิญกลายมาเป็นทูตอวกาศของดาวเคราะห์โลกโดยไม่ได้ตั้งใจ หลังจากถูกมนุษย์ต่างดาวส่งลำแสงไปยังคอมมิวนิเวิร์สเพื่อการติดต่อ เอลิโอต้องสร้างความสัมพันธ์ใหม่กับสิ่งมีชีวิตต่างดาวที่แปลกประหลาดและเอาชีวิตรอดจากการทดลองที่น่ากลัวหลายครั้ง
ภาพยนตร์เรื่องนี้ได้รับการประกาศอย่างเป็นทางการในงานดี23 เอ็กซ์โป ในเดือนกันยายน ค.ศ. 2022 โดยโมลินาและดรัมม์ได้เข้าร่วมโครงการนี้ในฐานะผู้กำกับและผู้ผลิตตามลำดับ ในขณะที่กิเบรบและเฟอร์เรราได้รับการเปิดเผยว่าจะรับบทพากย์เสียงนำ
เอลิโอมีกำหนดเข้าฉายในโรงภาพยนตร์สหรัฐในวันที่ 13 มิถุนายน ค.ศ. 2025
== คำนำ ==
== เสียงพากย์ ==
โยนาส กิเบรบ รับบทเป็น เอลิโอ โซลิส, เด็กชายอายุสิบเอ็ดปีที่ถูกมนุษย์ต่างดาวเข้าใจผิดพลาดว่าเป็นทูตของโลก
อเมริกา เฟอร์เรรา รับบทเป็น พันตรีโอลกา โซลิส, แม่ของเอลิโอที่ดำเนินโครงการทางทหารลับสุดยอด
จามีลา จามิล รับบทเป็น เอกอัครราชทูตเควสตา, ทูตมนุษย์ต่างดาว
แบรด การ์เร็ตต์ รับบทเป็น เอกอัครราชทูตกริกอน, ทูตมนุษย์ต่างดาว
== อ้างอิง ==
== แหล่งข้อมูลอื่น ==
ภาพยนตร์ที่มีกำหนดออกฉายในอนาคต
ภาพยนตร์ที่ออกฉายในปี พ.ศ. 2568
ภาพยนตร์อเมริกัน 3 มิติ
ภาพยนตร์ภาษาอังกฤษ
ภาพยนตร์โดยพิกซาร์
ภาพยนตร์โดยวอลต์ดิสนีย์พิกเชอส์
สมาพันธ์เทนนิสแอฟริกา

สมาพันธ์เทนนิสแอฟริกา (Confederation of African Tennis; ) เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในทวีปแอฟริกา ตั้งอยู่ใน เมืองตูนิส ประเทศตูนิเซีย จุดมุ่งหมายหลักของสมาพันธ์เทนนิสแอฟริกาคือการควบคุมกฎเทนนิสในทวีปแอฟริกา เพื่อพัฒนาโครงสร้างพื้นฐานของกีฬา และเพื่อให้เป็นที่นิยมทั่วทั้งทวีป ทั้งนี้ สมาพันธ์เทนนิสแอฟริกายังตระหนักถึงความเป็นเลิศของนักเทนนิสมืออาชีพทั้งนักเทนนิสและสมาคมสมาชิกที่ได้รับรางวัลและเกียรติคุณ เป็นสมาคมเทนนิสระดับภูมิภาคที่ใหญ่ที่สุดโดยมีสมาชิก 50 ประเทศ มีภาษาอังกฤษและภาษาฝรั่งเศสเป็นภาษาราชการขององค์กร จากข้อมูลของสมาพันธ์เทนนิสแอฟริกา ทวีปแอฟริกาแบ่งออกเป็นห้าโซนที่แตกต่างกันตามพื้นฐานทางภูมิศาสตร์ โดยแต่ละโซนจะมีสำนักงานเป็นของตัวเอง
== อ้างอิง ==
== แหล่งข้อมูลอื่น ==
องค์กรกีฬา
องค์กรกีฬาแอฟริกา
สหพันธ์กีฬาแอฟริกา
สมาพันธ์เทนนิสอเมริกากลางและแคริบเบียน

สมาพันธ์เทนนิสอเมริกากลางและแคริบเบียน (Central American & Caribbean Tennis Confederation; ) เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในทวีปอเมริกากลางและแคริบเบียน มีวัตถุประสงค์เพื่อดำเนินนโยบายที่พัฒนากีฬาเทนนิสในอเมริกากลางและแคริบเบียน สำนักงานใหญ่ตั้งอยู่ในซานโตโดมิงโก สาธารณรัฐโดมินิกัน และมีสมาชิกประกอบด้วย 34 ประเทศ
วัตถุประสงค์ของสมาพันธ์เทนนิสอเมริกากลางและแคริบเบียน คือการสนับสนุน กำกับดูแล จัดระเบียบ ควบคุม และเผยแพร่การฝึกปฏิบัติของนักเทนนิส จัดระเบียบ สนับสนุน และ/หรือดำเนินการแข่งขัน การแข่งขันชิงแชมป์ โปรแกรมการฝึกอบรม และการประชุมเชิงปฏิบัติการสำหรับสหพันธ์เทนนิสแห่งชาติของแคริบเบียนและอเมริกากลาง และรักษาความร่วมมือกับสหพันธ์เทนนิสนานาชาติในนามของพื้นที่ทางภูมิศาสตร์ของแคริบเบียนและอเมริกากลาง
== อ้างอิง ==
== แหล่งข้อมูลอื่น ==
องค์กรกีฬา
องค์กรกีฬาอเมริกากลางและแคริบเบียน
สหพันธ์กีฬาอเมริกากลางและแคริบเบียน